Chai Ling

Chai Ling (kinesisk: 柴玲, pinyin: Chái Líng; født 1966) var en av lederne for opprøret på Den himmelske freds plass i Beijing i 1989.

Hun studerte først ved Pekinguniversitetet med avslutningseksamen derfra i 1987, og begynte så på Beijings pedagogiske universitet der hun valgte barnepsykologi som hovedfelt. 

Chai Ling sto fram som kompromissløs leder under opprøret i Beijing i 1989, og hun var fast bestemt på at kommuniststyret i Kina skulle styrtes. Sammen henne var hennes våpendrager og kjæreste, senere ektemann, Feng Congde. Hun var en av de første til å innlede sultestreik på plassen, og ifølge mange kilder blant de siste av de ledende studentene som forlot plassen om morgenen 4. juni 1989. 

Etterlyst av myndighetene klarte hun i april 1990 å komme seg til Hongkong, hvorfra hun fortsatte først til Paris og senere til USA. Feng Congde ble igjen i Frankrike, og de skilte seg senere. Til forskjell fra flere andre av de mer fremtredende personene fra Tiananmenplassen kom hun til å innrette sitt liv i USA mot fortsatte studier i stedet for politisk aktivisme. Siden 1998 har hun og hennes amerikanske mann drevet et datafirma der.
I desember 2009 ble Chai Ling kristen, og arbeider idag også for de ufødte barns rett til liv.

Hun er grunnlegger og leder av firmaet Jenzabar, Inc., og grunnlegger av organisasjonen All Girls Allowed som arbeider for å få slutt på den kinesiske ettbarnspolitikken.,All Girls Allowed, accessed March 19, 2014. http://www.allgirlsallowed.org/about/chai-ling  Gevirtz, L. (1999, Jun 01). Dissident now internet entrepreneur. National Post. Retrieved from http://search.proquest.com.proxy.lib.sfu.ca/docview/329422516?accountid=13800

 Referanser 

 Eksterne lenker 

 Jenzabar – Chai Lings selskap (official website)
 Garry Emmons: Chai Ling – The meaning of freedom (Harvard Business School)

Kategori:Kinesiske forretningsfolk
Kategori:Kinesiske demokratiaktivister
Kategori:Personer fra Rizhao
Kategori:Fødsler i 1966